ธปท.ตั้งรับ ค้าโลกซบ ฉุดเศรษฐกิจ
ธปท.เผยพร้อมผ่อนคลายนโยบายการเงินเพิ่มเติม รับมือการค้าโลกซบเซา
29 ต.ค. 2565

ธปท.เผยพร้อมผ่อนคลายนโยบายการเงินเพิ่มเติม รับมือการค้าโลกซบเซา
นายวิรไท สันติประภพ ผู้ว่าการธนาคารแห่งประเทศไทย (ธปท.) ให้สัมภาษณ์สำนักข่าวบลูมเบิร์กว่า ธปท.มีมาตรการเพียงพอในการเตรียมรับมือกับภาวะการค้าโลกซบเซา ท่ามกลางความวิตกนโยบายปกป้องการค้าของนายโดนัลด์ ทรัมป์ ว่าที่ประธานาธิบดีสหรัฐ
ทั้งนี้ ธปท.ให้ความสนใจกับความเสี่ยงจากปัจจัยภายนอกมากกว่าปัจจัยภายใน โดยการค้าโลกที่อ่อนแรงกระทบต่อเศรษฐกิจไทยมากที่สุด และพร้อมใช้มาตรการต่างๆ หากพบปัจจัยสกัดการขยายตัวทางเศรษฐกิจ โดยปีนี้คาดว่าจะขยายตัว 3.2% ต่ำกว่าศักยภาพที่ขยายตัว 4.5%
“นโยบายของ ธปท.ในขณะนี้มีความยืดหยุ่นตามสถานการณ์ และ ธปท.กล่าวมาโดยตลอดว่าพร้อมใช้มาตรการผ่อนคลายเพิ่มเติมหากจำเป็น” นายวิรไท กล่าว 
ด้านค่าเงินบาท แม้จะอ่อนค่าลง 1.8% เมื่อเทียบเหรียญสหรัฐเมื่อเดือนที่ผ่านมา แต่เมื่อเทียบรายปีแล้ว ค่าเงินบาทยังแข็งค่า 1.3% และมีปัจจัยรองรับที่แข็งแกร่ง โดยยอดเกินดุลบัญชีเดินสะพัดไทยคิดเป็น 10% ของจีดีพี และทุนสำรองฯ สูงกว่าหนี้ต่างประเทศระยะสั้นถึง 3 เท่า